Gyula Sax
Gyula Sax bio je mađarski šahovski velemajstor i međunarodni sudija (od 1995). Titulu međunarodnog majstora dobio je 1972, a 2 godine kasnije postao je velemajstor. Dvaput je bio prvak Mađarske: 1976 (sam) i 1977 (podijelio 1. mjesto). 1971/72. bio je evropski juniorski prvak, a prvi je bio i na turnirima u Rovinju/Zagrebu 1975, Vinkovcima 1976, Las Palmasu 1978. i Amsterdamu 1979. Osvojio je i Otvoreno prvenstvo Kanade 1978. i jaki turnir u Luganu 1984. Dvaput zaredom učestvovao je na turnirima kandidata nakon što se kvalificirao za njih na međuzonskim turnirma u Subotici 1987, odnosno Manili 1990. Na prvom je izgubio od Nigela Shorta (+0 =3 −2), a na drugom ga je u "produžecima" savladao tada 60-ogodišnji Viktor Korčnoj (obične partje: +1 =6 -1; brzopotezne partije: +0 =1 -1). Najveći rejting bio mu je 2610 (januar 1988 i januar 1989), a najbolji plasman na FIDE-inoj rang-listi bila mu je dioba 12. mjesta na polugodišnjoj listi od januara do juna 1989. Umro je u Kecskemétu od posljedica srčanog udara. Judit Polgár odala mu je priznanje nedugo nakon smrti: